(6 ก.ค.) นักศึกษามหาวิทยาลัยในเอลซัลวาดอร์เกือบ 200 คนปะทะกับตำรวจระหว่างการประท้วงในกรุงซาน ซัลวาดอร์ ทำให้ตำรวจเสียชีวิต 2 นายและบาดเจ็บ 10 คนเมื่อวานโดยเหตุรุนแรงเกิดจากตำรวจใช้แก๊สและกระสุนปืนยางสลายกลุ่มผู้ประท้วงซึ่งชุมนุมกันที่มหาวิทยาลัยเอลซัลวาดอร์เพื่อประท้วงเรื่องการขึ้นค่ารถโดยสารและค่าไฟที่ผ่านการอนุมัติของรัฐบาลเมื่อเร็วๆ นี้ทำให้ผู้ประท้วงตอบโต้ด้วยการยิงปืนด้วยกระสุนจริงขึ้นฟ้าขว้างระเบิดขวดและทุบทำลายรถยนต์ของตำรวจซึ่งตำรวจจับกุมผู้ประท้วงไว้ได้ 20 คนขณะที่ทางมหาวิทยาลัยอ้างว่ามีคนของมหาวิทยาลัยคนหนึ่งถูกยิงโดยอ้างว่าตำรวจยิงใส่ผู้ประท้วงจากเฮลิคอปเตอร์เหนือตึกเรียนแต่ตำรวจปฏิเสธด้านประธานาธิบดีโทนี ซาคาประณามเหตุการณ์ฆ่าตำรวจและกล่าวหาว่าพรรคฟาราบุนโด มาร์ติ แนชั่นแนล ลิเบอเรชั่น ฟรอนต์ ซึ่งเป็นพรรคฝ่ายค้านอยู่เบื้องหลังความรุนแรงครั้งนี้โดยสมาชิกของพรรคแฝงตัวอยู่ในกลุ่มผู้ประท้วงด้วยพรรคนี้เคยเป็นกลุ่มที่ทำสงครามต่อสู้กับรัฐบาลนาน 12 ปีก่อนผันตัวมาเป็นพรรคการเมืองในปี 2535
พรรคฟาราบุนโด มาร์ติ แนชั่นแนล ลิเบอเรชั่น ฟรอนต์เคยเป็นกลุ่มที่ทําสงครามต่อสู้กับรัฐบาลนานกี่ปีก่อนผันตัวมาเป็นพรรคการเมืองในปีใด 
12 ปีก่อนผันตัวมาเป็นพรรคการเมืองในปี 2535